joelniklaus/EU_Wikipedias huggingface dataset:
Vule Trivunović

Vukašin "Vule" Trivunović (Serb Ċirilliku: Вукашин "Вуле" Тривуновић; Glamoč, 13 ta' Marzu 1983) huwa plejer tal-futbol Bożnijakk.

Karriera

Klabb
Huwa beda l-karriera professjonali tiegħu mal-klabb Bożnijakk Borac Banja Luka, ftit taż-żmien wara ssieħeb mal-klabb Serb Obilić, hu lagħab l-ewwel staġun mal-iskwadra taż-żgħażagħ li kisbu t-titlu taċ-ċampjins żgħażagħ tal-Jugożlavja fl-istaġun 1999-00. Huwa lagħab ukoll għal Sarajevo fil-Premijer Liga u għal Khimki fil-Premier League Russu. Fl-2010, hu reġa' ssieħeb ma' Borac Banja Luka.

Fi Frar 2011, hu ngħaqad mal-klabb Pollakk Cracovia.

Internazzjonali
Huwa kien parti mit-tim nazzjonali tal-Bożnija u Ħerżegovina fl-2006 fejn lagħab tlett darbiet.

Referenzi

Ħoloq esterni

Vule Trivunović fuq Soccerway

Futbolers Bożnijaċi
Plejers ta' FK Borac Banja Luka
Plejers ta' FK Sarajevo
Bernd Leno

Bernd Leno (twieled fl-4 ta' Marzu 1992) huwa plejer tal-futbol Ġermaniż li jilgħab bħala gowler ma' Fulham.

Karriera
F'Mejju 2011, Leno estiża l-kuntratt tiegħu ma' VfB Stuttgart sa' Ġunju 2014. Fl-10 ta' Awwissu 2011, hu kien misluf lil Bayer 04 Leverkusen sal-31 ta' Diċembru 2011. Erbat ijiem wara li ffirma l-ftehim tas-self għal ħames xhur, Leno għamel id-debutt tiegħu fil-Bundesliga kontra SV Werder Bremen. Hu sar it-tielet gowler wara Dirk Krüssenberg u Heribert Macherey li żam clean sheet fl-ewwel tlett logħbiet tal-Bundesliga. Fit-13 ta' Settembru 2011, fl-età ta' 19-il sena u 193 ġranet, hu lagħab kontra Chelsea FC fil-UEFA Champions League 2011–12 fejn sar l-iżgħar gowler Ġermaniż li lagħab f'logħba taċ-Champions League. Dan it-trasferiment permanenti sar fit-30 ta' Novembru 2011, meta Leno rċieva ftehim li jibqa ma' Bayer sal-2017.

Statistika

Aġġornata fil-25 ta' Awwissu 2013

Referenzi

Ħoloq esterni
 
 

Nies ħajjin
Twieldu fl-1992
Futbolers Ġermaniżi
Plejers ta' VfB Stuttgart
Plejers ta' VfB Stuttgart II
Plejers ta' Bayer 04 Leverkusen
Plejers tal-Fußball-Bundesliga
Plejers ta' 3. Liga
Nicolas Douchez

Nicolas Douchez (Rosny-sous-Bois, 22 April 1980) huwa eks-plejer tal-futbol Franċiż li kien jilgħab bħala gowlkiper.

Karriera

Toulouse
Fl-2005, Douchez iffirma ma' Toulouse FC. Huwa lagħab 86 logħba tal-kampjonat għall-klabb qabel ma ffirma ma' Stade Rennais.

Rennes
Douchez iffirma mal-klabb fl-2008. Hu dam 3 snin u lagħab aktar minn 100 logħba tal-kampjonat.

Paris Saint-Germain
Fl-2011, Douchez iffirma ma' Paris Saint-Germain fuq trasferiment ħieles minn għand Stade Rennais. Hu kellu 31 sena meta ffirma ma' PSG. Huwa ngħata n-numru 1 tal-flokk għall-istaġun ta' wara. Għalkemm kien mistenni li jkun mal-ewwel ħdax, dan inbidel wara l-wasla tal-gowler Taljan, Salvatore Sirigu, li sar gowler tal-ewwel għażla tat-tim.

Unuri
Paris Saint-Germain
Ligue 1: 2012–13
Trophée des champions: 2013

Statistika

Aġġornata fit-12 ta' Mejju 2013

Ħoloq esterni
Profil fuq Lequipe.fr

Nies ħajjin
Twieldu fl-1980
Futbolers Franċiżi
Plejers ta' Le Havre AC
Plejers ta' LB Châteauroux
Plejers ta' Toulouse FC
Plejers ta' Stade Rennais FC
Plejers ta' Paris Saint-Germain FC
Plejers tal-Ligue 1
Plejers tal-Ligue 2
Samir Handanovič

Samir Handanovič (Ljubljana, 14 ta' Lulju 1984) huwa plejer tal-futbol Sloven b'antenat Bożnijakk, li jilgħab bħala gowlkiper mal-klabb Taljan ta' Inter.

Karriera

Bidu
Handanovič beda l-karriera tiegħu ma' Slovan u aktar tard ġie trasferit ma' Domžale, fejn magħhom qatta' żewġ staġuni. Hu kien iffirmat minn Udinese fis-sajf tal-2004 fl-età ta' 20 sena. Hu kien imsellef lil Treviso fis-sajf tal-2005, iżda f'Jannar 2006, kien skambjat ma' Matteo Sereni għal Lazio.

Rimini
F'Lulju 2006, hu kien imsellef lil Rimini Calcio, bi prezz stabbilit ta' €1.2 miljun. Grazzi għall-prestazzjonijiet tajbin tiegħu, Rimini baqgħu mingħajr telfa fiż-żewġ logħbiet tal-kampjonat li lagħbu kontra Juventus. Il-klabb spiċċa l-ħames fis-Serie B u kien ir-raba l-inqas tim li  qala' gowls. Handanovič kien t-tieni l-aħjar gowler ta' dik l-edizzjoni tas-Serie B, wara Gianluigi Buffon.

Lura ma' Udinese
Hu rritorna ma' Udinese fis-sajf tal-2007, Udinese kkunsmaw il-kontro-għażla li jirrifjutaw ix-xiri, fejn hu kien sostitwit minn Morgan De Sanctis, u ffirma kuntratt ġdid li jiskadi fit-30 ta' Ġunju 2012. Huwa ffirma l-kuntratt flimkien ma sħabu tat-tim Asamoah Gyan u Fabio Quagliarella. F'Mejju 2011, matul il-partita kontra Lazio, hu salva penalty minn Mauro Zárate u laħaq rekord ta' kull żmien billi salva sitt penalties matul staġun wieħed.

F'Awwissu 2011, hu ffirma kuntratt ġdid ta' ħames snin.

Inter
Fl-4 ta' Lulju 2012, il-kowċ ta' Udinese Francisco Guidolin ikkonferma l-ftehim għat-trasferiment ta' Handanovič għal ma' Inter bi prezz ta' €11-il miljun għas-servizzi tiegħu.

Internazzjonali
Handanovič deher 62 darba għat-tim nazzjonali tas-Slovenja. Huwa għamel id-debutt tiegħu għat-tim nazzjonali fis-17 ta' Novembru 2004, f'logħba kontra l-iSlovakkja. Huwa lagħab ukoll għas-Slovenja fit-Tazza tad-Dinja 2010.

Statistika

Ħajja personali
Huwa jiġi l-kuġin tal-gowler Jasmin Handanovič, li attwalment jilgħab ma' Maribor. Huma t-tnejn jilgħabu bħala gowlers għat-tim nazzjonali tas-Slovenja.

Referenzi

Ħoloq esterni

 Profil fuq is-sit ta' Inter
 
 
 Profil fuq NZS

Twieldu fl-1984
Nies ħajjin
Futbolers Sloveni
Plejers ta' NK Domžale players
Plejers ta' FC Treviso
Plejers ta' SS Lazio
Plejers ta' AC Rimini 1912
Plejers ta' Udinese Calcio
Plejers ta' Inter Milan
Plejers tas-Serie A
Plejers tas-Serie B
Plejers tal-PrvaLiga Slovena
Super Cup Ewropea 2013

Is-Super Cup Ewropea 2013 hija t-38 edizzjoni tal-UEFA Super Cup, logħba futbol annwali organizzata mill-UEFA u kkontestata miċ-ċampjins renjanti taż-żewġ kompetizzjonijiet tal-klabbs Ewropej ewlenin, il-UEFA Champions League u l-UEFA Europa League. Il-logħba nkludiet lil Bayern Munich, ir-rebbieħa tal-UEFA Champions League 2012–13, u Chelsea, ir-rebbieħa tal-UEFA Europa League 2012–13. Din il-logħba ntlagħabet fl-Eden Arena ġewwa Praga, ir-Repubblika Ċeka, fit-30 ta' Awwissu 2013.

Timijiet

Logħba

Referenzi

Ħoloq esterni
UEFA Super Cup (websajt uffiċjali)
2013 UEFA Super Cup, UEFA.com

2013
2013 UEFA Super Cup
2013 UEFA Super Cup
NK Široki Brijeg

Fudbalski Klub Sarajevo huwa klabb tal-futbol professjonali mill-belt ta' Široki Brijeg, Bożnija u Ħerżegovina. Il-klabb jikkompeti fil-Premijer Liga, l-ogħla kampjonat fil-Bożnija.
Meta wieħed iqis id-daqs tal-belt, NK Široki Brijeg kellhom ammont kbir ta' suċċess u bdew jespandu s-suċċess tat-Tazzi Ewropej kif ukoll fl-aħħar snin. Il-klabb sar kompetitur regolari fil-kompetizzjonijiet Ewropej għall-aħħar 8 snin.

Il-klabb ġie stabbilit fir-rebbiegħa 1948, iżda minħabba ħafna ċirkostanzi, il-klabb daħal f'kondizzjonijiet sfavorevoli lejn il-belt ta' Široki Brijeg matul il-ħakma komunista u d-daqs relattiv tagħha, NK Široki Brijeg esperjenzaw l-akbar suċċessi tagħhom fid-1990ijiet 'l quddiem, u sar wieħed mill-aktar klabbs suċċessivi organizzati fil-Bożnija u Ħerżegovina.

Grawnd
Široki Brijeg jilgħabu l-logħob f'darhom ġewwa Stadion Pecara, grawnd modern b'kapaċità ta' madwar 8,000. Il-grawnd innifushu jissodisfa l-kriterji tal-UEFA. Il-klabb għandhu wkoll ċentru ta' sports u ta' rikreazzjoni barra mill-belt li jintuża għat-taħriġ tat-tim.

Unuri
Premijer Liga:
Rebbieħa (2): 2003–04, 2005–06
Runners-Up (4): 2001–02, 2007–08, 2009–10, 2011–12
Tazza tal-Bożnija u Ħerżegovina:
Rebbieħa (2): 2006–07, 2012–13
Finalisti (3): 2004–05, 2005–06, 2011–12
L-Ewwel Kampjonat tal-Ħerżeg-Bożnija:
Rebbieħa (5): 1993–94, 1994–95, 1995–96, 1996–97, 1997–98
Runners-Up (1): 1998-88

Parteċipazzjoni fl-Ewropa

Sommarju

Sors: uefa.com, L-aħħar aġġornament sar fit-8 ta' Awwissu 2013

Logħob

Klassifikazzjoni

Aġġornata fit-18 ta' Mejju 2013. Sors

Plejers notevoli

 Dejan Bandović
 Stanko Bubalo
 Miroslav Dujmović
 Hrvoje Erceg
 Siniša Gagula
 Mladen Jurčević
 Nikola Juričić
 Josip Lukačević
 Dalibor Mandarić
 Toni Markić

 Dejan Martinović
 Igor Melher
 Boris Pandža
 Saša Papac
 Velimir Vidić
 Vlado Zadro
 Goran Zakarić
 Celson
 Ricardo Baiano
 William Etchu Tabi

 Domagoj Abramović
 Denis Glavina
 Jure Glavina
 Mirko Hrgović
 Mislav Karoglan
 Hrvoje Mišić
 Vladimir Vasilj
 Marijan Kovačević

Kowċis
  Zoran Bubalo (Lul 1, 2005–Ġun 30, 2006)
  Toni Karačić (Aug 27, 2007–Ġun 30, 2009)
  Mario Ćutuk (Set 4, 2007–Mejju 13, 2008)
  Ivan Katalinić (Lul 1, 2008–Ġun 1, 2009)
  Ivica Barbarić (June 4, 2009–Aww 29, 2009)
  Toni Karačić (Aww 30, 2009–Mejju 26, 2010)
  Ivo Ištuk (Mejju 27, 2010–Mar 13, 2011)
  Blaž Slišković (March 24, 2011–Ġun 4, 2011)
  Mario Ćutuk (June 4, 2011–Lul 9, 2011)
  Branko Karačić (Lul 9, 2011–Mar 19, 2012)
  Marijan Bloudek (Mar 20, 2012–Aww 6, 2012)
  Anto Kokić (temporanju) (Aww 6, 2012–Aww 13, 2012)
  Slaven Musa (Aww 13, 2012–)

Ħoloq esterni
Websajt ta' Škripari 
Široki Brijeg fuq UEFA.com
Široki Brijeg fuq Weltfussballarchiv.com

 
Široki Brijeg
Široki Brijeg
Assoċjazzjoni tal-futbol t'Għawdex

L-Assoċjazzjoni tal-futbol t'Għawdex, magħrufa aħjar bħala l-Gozo Football Association (GFA) hi l-assoċjazzjoni li tiggwida l-logħba tal-futbol f'Għawdex. Din ġiet fundata fis-sena 1936.

L-Assoċjazzjoni tiġi maqsuma f'żewġ diviżjonijiet, l-Ewwel Diviżjoni u t-Tieni Diviżjoni. Torganizza wkoll it-Tazza Għawdxija, it-Tazza tal-Indipendenza, it-Tazza tal-Libertà, il-BOV Super Cup u ħafna aktar.

Il-GFA wkoll kellha tim li jismu Gozo FC mill-istaġun 2008-2009 kien jilgħabu fit-Tieni Diviżjoni Maltija wara li rebħu b'mod konvinċent is-Sezzjoni B tat-Tielet Diviżjoni Maltija; li minn 16-il logħba huma rreġistraw 15-il rebħa u dro. Bħalissa, hemm 14-il klabb Għawdxi u l-Gozo Youth FA affiljaw mal-assoċjazzjoni li hija nnifisha hija assoċjazzjoni membru tal- Assoċjazzjoni tal-Futbol ta' Malta. 

Il-bini prinċipali tal-GFA jinsab fil-Grawnd t'Għawdex, li qabel kien magħrufa bħala s-Silver Jubilee Ground, li jinsab fi Triq l-Imġarr fix-Xewkija. Il-Gozo FA mhix membru tal-UEFA jew FIFA iżda membru provviżorju tal-NF-Board.

Uffiċjali tal-Federazzjoni

Ħoloq esterni 
 Sit tal-Assoċjazzjoni tal-futbol t'Għawdex

Futbol f'Għawdex
Peter Mokaba Stadium

Peter Mokaba Stadium huwa grawnd tal-futbol f'Polokwane, l-Afrika t'Isfel, li ġie proġettat apposta għat-Tazza tad-Dinja tal-FIFA 2010. Dan jesa' 41,733 u ġie msemmi wara Peter Mokaba, eks-kap tal-ANC Youth League. Dan il-grawnd jinsab ħames kilometri 'l bogħod miċ-ċentru tal-belt u jinsab fil-Lvant tal-Pietersburg Stadium.

Dan l-impjant huwa wieħed mill-ħames impjanti ġodda li nbnew għat-Tazza tad-Dinja 2010. Għal Peter Mokaba Stadium intefqu R1,245,000,000 (USD $150 miljun). Il-grawnd se jkun użat prinċiparjament kemm għal partiti kif ukoll għat-taħriġ.

L-ewwel logħba li ntlagħbet ġewwa dan il-grawnd kienet logħba internazzjonali bejn l-Afrika t'Isfel u l-Gwatemala fil-31 ta' Mejju 2010, bl-Afrika t'Isfel tirbaħ 2–0.

Tazza tad-Dinja 2010

Referenzi

Ħoloq esterni 

 Dehra 360°

Grawnds tal-futbol fl-Afrika t'Isfel
Cape Town Stadium

Cape Town Stadium f'Cape Town, l-Afrika t'Isfel, huwa grawnd ġdid mibni għat-Tazza tad-Dinja tal-Futbol 2010. Matul il-fażi tal-ippjanar kien famuż bħala Green Point Stadium, li kien l-istess isem ta' grawnd ieħor f'dan is-sit.

Dan il-grawnd jinsab fi Green Point, bejn Signal Hill u l-Oċean Atlantiku, qrib iċ-ċentru tal-belt ta' Cape Town u l-Victoria & Alfred Waterfront, post famuż mat-turisti u tal-kummerċ. Dan il-grawnd iżomm mad-69,070 ruħ u hu mdawwar minn 60 ettaru ta' park urban. Cape Town Stadium ġie inawgurat nhar l-14 ta' Diċembru 2009.

Il-grawnd preċedenti 

Il-grawnd preċedenti ġie mwaqqa fl-2007 u kien użat prinċipalment għal-logħbiet tal-futbol taż-żewġ klabbs tal-belt, Santos Football Club u Ajax Cape Town. Barra minn hekk, dan l-istadju ħa ħsieb biex fih jospita kunċerti ta' Michael Jackson, tal-U2, Metallica, Paul Simon, u l-kunċert tal-2003 46664 favur il-vittmi tal-AIDS.

Tazza tad-Dinja 2010 

Fih se jintlagħbu ħames logħbiet mill-ewwel rawnd, waħda mit-tieni rawnd, logħba mill-kwarti tal-finali u semifinali tat-Tazza tad-Dinja 2010.

Gallerija

Referenzi

Ħoloq esterni 
 
 Cape Town Stadium fis-sit ta' City of Cape Town
 Cape Town Stadium fis-sit ta' Cape Town Tourism
 Dehra 360°

Grawnds tal-futbol fl-Afrika t'Isfel
Ajax Cape Town FC
Lista ta' futbolers internazzjonali Maltin

F'din il-lista hemm miġbura l-futbolers li rrapreżentaw lit-tim nazzjonali Malti f'tal-anqas logħba.

Statistika aġġornata sal-10 ta' Settembru 2013.

Referenzi

Ħoloq esterni 

  Lista tal-plejers internazzjonali ta' Malta, MFA.com.mt

Malta
Stejdjum Jan Breydel

Stejdjum Jan Breydel huwa grawnd tal-futbol li jinsab ġewwa Sint-Andries, Bruges, Belġju. L-istadju huwa proprjetà tal-belt huwa l-istadjum taż-żewġ klabbs tal-futbol, Club Brugge u Cercle Brugge. Huwa użat prinċipalment għall-logħbiet tal-futbol, li jiswa bejn €5 u €60/siġġu/logħba. L-istadju nbena fl-1975. Huwa bħalissa għandhu 29,472 siġġu. Huwa msemmi għall-Jan Breydel, provokatur ta' Bruges Matins, ir-ribelljoni li wasslet għall-Battalja tal-Golden Spurs. Qabel l-1999 u l-Kampjonati Ewropej 2000, l-istadju kien magħruf bħala Olympiastadion, l-Istadju Olimpiku bl-Olandiż, u kellu 18,000 siġġu.

Attendenzi medja
L-attendenzi medji ta' kull staġun mill-logħbiet tal-kampjonat li saru fl-Istadju Jan Breydel għal Cercle Brugge u Club Brugge.

Referenzi

Ħoloq esterni
 www.clubbrugge.be
 www.cerclebrugge.be
 Jan Breydel: Ritratti
 Atmosfera fl-Istejdjum Jan Breydel

Grawnd
Grawnd
Grawnds tal-futbol fil-Belġju
Constant Vanden Stock Stadium

Constant Vanden Stock Stadium (bil-Franċiż: Stade Constant Vanden Stock; bl-Olandiż: Constant Vanden Stockstadion) huwa grawnd tal-futbol li jinsab fil-muniċipalità ta' Anderlecht, fi Brussell. Dan il-grawnd huwa propjetà ta' RSC Anderlecht. Huwa wkoll ospita s-semifinali tal-UEFA Euro 1972 li rat lill-Ungerija jaffrontaw lill-Unjoni Sovjetika, kif ukoll diversi logħob tat-tim nazzjonali Belġjan. 

Kien fl-1917 meta RSC Anderlecht installaw il-fruntiera tal-Meir Park (aktar tard imsejjaħ Astrid Park), fl-istadju l-ġdid li huma bnew stand wieħed bl-injam biss. Xi kultant l-istadju jissejaħ, Émile Versé Stadium, f'isem tal-patrun ġeneruż. Aktar tard, stands konkreti ġew stabbiliti. Għalkemm fl-1983, l-istadju kien kompletament inbena mill-ġdid u ħa l-isem tal-President tal-klabb Constant Vanden Stock. Il-kapaċità tiegħu kienet naqset għal 28,063, b'6,900 postijiet bilwieqfa wara l-lasti u 21,163 postijiet bilqiegħda (1,583 minnhom huma sedili tan-negozju u 406 huma sedili VIP). Matul il-kompetizzjonijiet Ewropej, l-istadju ikun all-seated, li jnaqas il-kapaċità. Fl-2010, iben Constant Vanden Stock, Roger, ħabbar flimkien mal-kowċ ta' RSC Anderlecht Herman Van Holsbeeck li l-klabb se jkabbar il-grawnd sabiex iżied il-kapaċità tal-istadju li għall-30,000 postijiet. Dawn ix-xogħlijiet għandhom ikunu kompletament lesti fl-2013. L-indirizz tal-istadju huwa Avenue Théo Verbeecklaan 2, B-1070 Anderlecht.  Huwa jinsab ħdejn l-istazzjon tal-metro ta' Saint-Guidon/Sint-Guido.

Referenzi

Ħoloq esterni
 Gwida tal-istadju
 Profil fuq stadiumdb.com

RSC Anderlecht
Grawnds tal-futbol fil-Belġju
Tereza Kerndlová

Tereza Kerndlová (twieledet fis-6 ta' Ottubru 1986) hija kantanta u ballerina Ċeka.

Kerndlová bdiet il-karriera tagħha fix-xena tal-ispettaklu meta għal ħames snin iffurmat parti mill-kor ta' Iva Bittová u għal ħames snin kienet tiżfen it-tip-tap. F'dan it-tip ta' żfin rebħet il-kampjonat nazzjonali sitt darbiet, rebħet il-kampjonat Ewropew u kklassifikat fis-sitt post fil-kampjonati dinjija. Hi kisbet il-fama meta mill-2001 kienet tagħmel parti mill-grupp Black Milk. Wara li l-grupp inqasam fl-2005, hi bdiet karriera bħala solista u ħarġet l-album Orchidej.

Fl-2008 ġiet magħżula biex tirrapreżenta lir-Repubblika Ċeka fil-Festival tal-Eurovision 2008 bil-kanzunetta "Have Some Fun", miktuba minn Gordon Pogoda (li kiteb erbgħa mill-album tagħha Have Some Fun) u Stano Simor (li pproduċa l-album). Din esebixxiet fit-tieni semifinali tat-22 ta' Mejju, u spiċċat fit-18-il post minn 19 b'disa' punti biss.

Referenzi

Ħoloq esterni 
  Sit uffiċjali

Nies ħajjin
Twieldu fl-1986
Kantanti Ċeki
Kontestanti fil-Festival tal-Eurovision
Carlos Peucelle

Carlos Peucelle (twieled fis-17 ta' Jannar 1905 – miet fis-26 ta' Diċembru 1966) kien plejer u kowċ tal-futbol Arġentin li kien jilgħab bħala attakkant. Hu hu kkunsidrat bħala wieħed mill-aktar plejers tekniċi fl-istorja tal-futbol Arġentin kif ukoll kien il-pijunier wara "La Máquina" ma' River Plate, li rathom jiddominaw il-futbol fl-Amerika t'Isfel fl-erbgħinijiet.

Karriera 

Peucelle lagħab għal San Telmo u Sportivo Buenos Aires, qabel ma ngħaqad mal-ġganti Arġenti ta' River Plate għas-somma ta' 10,000 pesos, tant li ħa l-laqam "El primer millonario". Hu lagħab ma' River bejn l-1931 u l-1941, fejn ġabar 407 preżenza u skorja 143 gowl. Matul dan il-perjodu magħhom, Los Millonarios rebħu l-kampjonat erba' darbiet.

Man-nazzjonal Arġentin rebaħ żewġ edizzjonijiet tal-Campeonato Sudamericano de Football (prekursur tal-Copa América). Ħa sehem ukoll fit-Tazza tad-Dinja 1930 fl-Urugwaj, fejn skorja wieħed miż-żewġ gowls tal-Arġentina fil-finali kontra l-Urugwaj, mitlufa 4–2 mill-Arġentina.

Wara l-karriera bħala futboler, ikkowċja numru ta' timijiet, sakemm stabbilixxa l-ewwel skola tal-futbol fil-Kolombja.

Unuri

Klabb 

River Plate
 Primera División: 1932, 1936, 1937, 1941

Nazzjonal 

 Copa América: 1929, 1937

Referenzi

Ħoloq esterni 
 

Twieldu fl-1908
Mietu fl-1990
Futbolers Arġentini
Kowċis Arġentini
Plejers ta' Boca Juniors
Plejers ta' River Plate
Kowċis ta' River Plate
Sudan t'Isfel

Is-Sudan t'Isfel hu nazzjon fl-Afrika. Hu ngħata l-indipendenza mis-Sudan fl-2011. Il-belt kapitali u l-ikbar belt hi Ġuba. Dan il-pajjiż jinsab fruntiera mas-Sudan, l-Etjopja, il-Kenja, l-Uganda, ir-Repubblika Demokratika tal-Kongo, u ir-Repubblika Ċentru-Afrikana.

Pajjiżi tal-Afrika
Pajjiżi stabbiliti fl-2011
Clube de Regatas do Flamengo

Clube de Regatas do Flamengo, magħrufa sempliċement bħala Flamengo, huwa klabb sportiv ibbażat f'Rio de Janeiro, il-Brażil. Fundat fl-1895, il-klabb huwa magħruf l-aktar għall-futbol.

Unuri

Kompetizzjonijiet domestiċi 
 Campeonato Brasileiro Série A: 1980, 1982, 1983, 1992, 2009, 2019, 2020
 Tazza tal-Brażil: 1990, 2006, 2013

Kompetizzjonijiet internazzjonali 
 Tazza Interkontinentali: 1981
 Tazza Libertadores: 1981

Ħoloq esterni 
 Sit uffiċjali

Klabbs tal-futbol Brażiljani
Klabbs tal-futbol stabbiliti fl-1985
Queen

Queen kienet band popolari tas-sittinijiet. Il-membri tal-band kienu Freddie Mercury, Brian Harold May, John Deacon u Roger Meddows Taylor. L-oriġini tal-band kienu f'Londra, l-Ingilterra.

Diskografija 
 Queen (1973)
 Queen II (1974)
 Sheer Heart Attack (1974)
 A Night at the Opera (1975)
 A Day at the Races (1976)
 News of the World (1977)
 Jazz (1978)
 The Game (1980)
 Flash Gordon (1980)
 Hot Space (1982)
 The Works (1984)
 A Kind of Magic (1986)
 The Miracle (1989)
 Innuendo (1991)
 Made in Heaven (1995)
Bolla postali

Bolla postali hija biċċa karta li teħel fuq ittra jew pakkett biex turi li t-tariffa tal-posta ġiet imħallsa. L-ewwel bolla, il-Penny Black, ħarġet mir-Renju Unit f'Mejju tal-1840. Wara r-Renju Unit, diversi pajjiżi bdew joħorġu l-bolli tagħhom, u l-ewwel kienu Zurich fl-Iżvizzera u l-Brażil fl-1843. L-ewwel bolla ta' Malta inħarġet fl-1 ta' Diċembru 1860.

Filatelija
Ginea

Il-Guinea hija nazzjon fl-Afrika. Il-belt kapitali hi Conakry.

Pajjiżi tal-Afrika
São Tomé u Príncipe

São Tomé u Príncipe huma nazzjon fl-Afrika. Il-belt kapitali hi São Tomé.

Pajjiżi tal-Afrika
Repubblika tal-Kongo

Ir-Repubblika tal-Kongo hija nazzjon fl-Afrika. Il-belt kapitali hi Brazzaville.

Pajjiżi tal-Afrika
Repubblika Demokratika tal-Kongo

Ir-Repubblika Demokratika tal-Kongo hija nazzjon fl-Afrika. Il-belt kapitali hi Kinshasa.

Pajjiżi tal-Afrika
Ginea Bissaw

Il-Guinea-Bissau hija nazzjon fl-Afrika. Il-belt kapitali hija Bissau.

 President: Umaro Sissoco Embaló (2020)
 Prime Minister: Nuno Gomes Nabiam (2020)

Pajjiżi tal-Afrika
Santa Venera

Santa Venera (jew Santa Vendra) hija belt fil-qasam tal-Port il-Kbir ta' Malta, b'popolazzjoni ta' 6,800 ruħ. Sal-1912 kienet tagħmel parti minn Birkirkara. L-eqdem bini f'Santa Venera huma l-Akwadott ta' Wignacourt u Casa Leoni, li tinkludi l-Ġnien Romeo Romano.

Koordinati: 

Bliet ta' Malta
Żebbuġ (Għawdex)

Iż-Żebbuġ hu raħal f'Għawdex b'popolazzjoni ta' 1770 ruħ. Hu l-akbar kunsill lokali f'Għawdex bl-erja, madankollu l-popolazzjoni hija żgħira.

Koordinati: 

Bliet ta' Malta
Transnistrija

It-Transnistrija, magħrufa uffiċjalment bħala r-Repubblika Pridnestrovijana Moldavjana, hu pajjiż interkjuż fl-Ewropa li għandu indipendenza de facto mill-Moldova iżda din hi rikonoxxuta minn ftit pajjiżi biss.

Transnistrija
Moldova
Repubbliki
Pajjiżi interkjużi
Pajjiżi stabbiliti fl-1990
Nikosija

Nikosija hija l-belt kapitali ta' Ċipru.

Bliet ta' Ċipru
Bliet kapitali fl-Ewropa
Invażjoni ta' Għawdex (1551)

L-Invażjoni ta' Għawdex kienet meta l-gżira ta' Għawdex ġiet attakkata mill-Imperu Ottoman f'Lulju 1551. Wara l-attakk fuq Għawdex, it-Torok attakkaw Tripli u ħaduha mill-Kavallieri ta' San Ġwann fl-Assedju ta' Tripli.

L-Attakk fuq Malta
Nhar it-18 ta' Lulju, 1551, għaxart elef suldat Tork kmandati minn Sinan Paxa waslu fil-port ta' Marsamxett, fejn kienu pjanaw li jattakkaw lill-Kavallieri fil-Birgu u l-Forti Sant'Anġlu. Madankollu dawn raw li l-forti kienet b'saħħitha wisq biex jirbħuha fi ftit jiem. B'hekk it-Torok telqu lejn l-Imdina biex jieħdu dik il-belt. Sadanittant, il-Kavallieri fl-Imdina, li kienu kmandati mill-Franċiz Nicolas Durand de Villegaignon, qalu lin-nies li kienu jgħixu fl-inħawi biex jistkennu fil-belt. Malli waslu t-Torok, raw ħafna nies fl-Imdina u ħasbu  li hemm ħafna suldati jiddefendu l-belt. Madankollu, il-vapuri tat-Torok f'Marsamxett kienu ġew attakkati mill-Kavallieri. Minħabba dan, iddeċidew li jattakkaw Għawdex.

L-Attakk fuq Għawdex
Il-forzi Torok attakkaw Għawdex ftit jiem wara li kienu ġew Malta. Huma bbumbardjaw iċ-Ċittadella, u wara ftit jiem, il-Gvernatur Gelatian de Sessa prova jinnegozja ma' Sinan Paxa, iżda dan m'aċċettax. Ftit wara t-Torok daħlu ċ-Ċittadella u ħadu n-nies kollha skjavi, ħlief erbgħin xiħ u xiħa, patri u xi 300 Għawdxi li rnexxielhom jaħarbu billi jixxabtu mas-swar tal-belt.

Konsegwenzi
Wara l-invażjoni, kien għad fadal ftit familji f'Għawdex, u minħabba dan il-Kavallieri ħeġġew lil xi Maltin biex imorru jgħixu Għawdex. Madankollu kellhom jgħaddu 150 sena sakemm il-popolazzjoni reġgħet ġiet għan-normal.

Il-Kavallieri għamlu wkoll kummissjoni magħmula mill-inġiniera Leone Strozzi u Pietro Pardo biex jeżaminaw il-fortifikazzjonijiet ta' Malta. Dawn qalulhom li kien hemm il-bżonn ta' aktar fortifikazzjonijiet b'saħħithom. Fil-fatt, ftit wara bdew jinbnew Forti San Mikiel fl-Isla u Forti Sant'Iermu fl-għolja Xebb ir-Ras, fejn illum tinsab il-Belt Valletta.

Il-fatt li t-Torok ma rebħux il-Gżejjer Maltin kollha f'dan l-attakk kien ukoll wieħed mill-kawżi tal-Assedju l-Kbir fl-1565.

Fl-2013 nbena mafkar għal dan l-Assedju fil-ġnien ta' Villa Rundle fir-Rabat (Għawdex).

Ordni Militari Sovran ta' Malta
Storja ta' Malta
Zeca Pagodinho

Zeca Pagodinho (Rio de Janeiro, 9 ta' Frar 1959) huwa kantant u kompożitur Brażiljan.

Diskografija 

 1983: Camarão Que Dorme a Onda Leva, participação em disco de Beth Carvalho - (RCA)
 1986: Zeca Pagodinho - (RGE)
 1987: Patota de Cosme - (RGE)
 1988: Jeito Moleque - (RGE)
 1989: Boêmio Feliz - (BMG)
 1990: Mania da Gente - (BMG)
 1991: Pixote - (BMG)
 1992: Um dos Poetas do Samba - (BMG)
 1993: Alô, Mundo! - (BMG)
 1995: Samba pras Moças - (PolyGram)
 1996: Deixa Clarear - (PolyGram)
 1997: Hoje é Dia de Festa - (PolyGram)
 1998: Zeca Pagodinho - (PolyGram)
 1999: Ao Vivo - (Universal Music)
 2000: Água da Minha Sede - (Universal Music)
 2002: Deixa a Vida Me Levar - (Universal Music)
 2003: Acústico MTV - Zeca Pagodinho - (Universal Music)
 2005: À Vera - (Universal Music)
 2007: Acústico MTV - Zeca Pagodinho (vol. 2 - Gafieira)
 2007: Zeca Pagodinho - Raridades - (Som Livre)
 2008: Uma Prova de Amor - (Universal Music)
 2009: Especial MTV - Uma Prova de Amor Ao Vivo - (Universal Music)
 2010: Vida da Minha Vida - (Universal Music)
 2011: Ao Vivo com os Amigos - (Universal Music)
 2012: O Quintal do Pagodinho - (Universal Music)

Unuri 

 2003: Troféu Imprensa de melhor cantor
 2004: Troféu Imprensa de melhor cantor
 2005: Troféu Imprensa de melhor cantor
 2009: VMB - (Video Music Brasil 2009) - Aħjar samba
 2009: Prêmio da Música Brasileira - (Aħjar kantant; aħjar disk; aħjar kanzunetta)

Referenzi

Ħoloq esterni 

 Sit uffiċjali
 Zeca Pagodinho fl Dicionário Cravo Albin tal Música Popular Brasileira
 Zeca Pagodinho fuq Internet Movie Database

Nies ħajjin
Twieldu fl-1959
Kantanti Brażiljani
Kompożituri Brażiljani
The Narrative

The Narrative huwa grupp mużikali Amerikan fuq mużika indie pop.
Il-membri tal-band huma Suzie Zeldin, Jesse Gabriel.

Grupp

Membri kurrenti 
Suzie Zeldin (2008-preżent)
Jesse Gabriel (2008-preżent)

Membri tal-passat 
Charlie Seich (2008-2011)

Diskografija

Albums 
 The Narrative (2010)
 Just Say Yes (EP) (2008)
 Nothing Without You Tour EP (2010)
 Kickstarter Tour EP (2011)
 B-Sides and Seasides (2012)

Gruppi mużikali
Buenos Aires

Buenos Aires hija l-belt kapitali tal-Arġentina.

Arġentina
Montevideo

Montevideo hija l-belt kapitali tal-Urugwaj.

Urugwaj
Belt tal-Messiku

Belt tal-Messiku (bl-Ispanjol: Ciudad de México) hija l-belt kapitali tal-Messiku.

Messiku
Bliet kapitali
Gaia Cauchi

Gaia Cauchi (Mġarr, 19 ta' Novembru 2002) hija kantanta Maltija. Hi rrapreżentat u rebħet f'isem Malta l-Junior Eurovision Song Contest 2013.

Karriera 
Bdiet il-karriera tagħha fil-kant meta kellha biss sentejn u nofs. Illum tistudja fLa Voix Academy immexxija minn Gillian Attard. Ħadet sehem f'bosta kompetizzjonijiet mużikali internazzjonali fosthom fl-2011 fit-trażmissjoni televiżiva Taljana Ti Lascio Una Canzone fejn interpretat il-kanzunetta ta' Tina Turnet, "Proud Mary", kif ukoll kantat . Sena wara, rebħet is-San Remo Junior Music Festival tal-2012.

Fl-2013, il-Public Broadcasting Services (PBS) għażlet lil Gaia biex tieħu sehem fil-Junior Eurovision Song Contest 2013, ġewwa Kjiv, l-Ukrajna. Fil-konkors tat-30 ta' Novembru, Gaia rebħet il-festival bil-kanzunetta "The Start" b'total ta' 130 punt, disgħa aktar mit-tieni klassifikata, l-Ukrajna. B'hekk, Gaia Cauchi saret l-ewwel kantanta Maltija li qatt rebħet il-Junior Eurovision Song Contest kif ukoll l-ewwel persuna Maltija li rebħet konkors organizzat mill-EBU.

Referenzi

Ħoloq esterni 

Twieldu fl-2002
Nies ħajjin
Kantanti Maltin
Rebbieħa tal-Festival tal-Eurovision
Anton Cassar

Anton Cassar (Marsa, 18 ta' Frar 1924 – 30 ta' Ġunju 2014) kien awtur u ġurnalista Malti.

Bijografija 
Imwieled il-Marsa, huwa studja fis-Seminarju ta' Għawdex u ta' Malta. Fit-Tieni Gwerra Dinjija serva fl-11th H.A.A. Regt., R.M.A. Beda l-karriera ġurnalistika u letterarja tiegħu fl-1946 mat-Times of Malta u Il-Berqa, meta mbagħad fl-1962, sar l-ewwel editur ta' L-Orizzont u sena wara kap tal-pubblikazzjoni tal-Union Press. Ftit wara, fl-1967, inħatar segretarju amministrattiv tal-istess kumpanija. Ħejja żgħażagħ fil-mixja ġurnalistika tagħhom. Ta s-sehem tiegħu fil-kummissjoni tal-etika ġurnalistika. Kien viżjonarju fil-kitba xellugija f'Malta. 

Ħadem ukoll ħafna fil-Partit Laburista, l-iktar fid-dipartiment tal-informazzjoni tal-Partit Laburista u kien ċermen tas-Sensiela Kotba Soċjalisti. B'rikonoxximent ta' ħidmietu, fl-1996 Anton ingħata l-Midalja għall-Qadi tar-Repubblika, u fl-1996 il-premju tad-deheb għall-kontribut kbir tiegħu fil-ġurnaliżmu professjonali.

Kien membru fundatur tal-Banda Trinità Qaddisa tal-Marsa, li tagħha kien President mill-1957. Kien ukoll attiv ħafna f'għadd ta' għaqdiet soċjali, kulturali u politiċi.

Ippubblika diversi kotba ta' natura letterarja, fosthom Il-Għanja taż-Żgħożija, Meta l-Għawdxin Kienu Mxewxa, Ir-Russi Jitkellmu bil-Fjuri, Il-Gwerra Ċivili ta' Spanja, Il-Compact, Il-Konkordat, Il-Ballata tal-Marsa u l-awtobijografija Ħajti: Mhix kollha ward u żahar pubblikata fl-2009.

Anton Cassar miet fit-30 ta' Ġunju 2014 fl-età ta' 90 sena.

Referenzi

Ħoloq esterni 
 Bijografija fuq is-sit uffiċjali tal-Akkademja tal-Malti

Twieldu fl-1924
Mietu fl-2014
Kittieba Maltin
Ġurnalisti Maltin
Cassar (kunjom)
Lino Grech

Lino Grech (Tas-Sliema 1930 - Mater Dei 1 ta' Diċembru 2013) kien kittieb ta' drammi popolari u attur u direttur tal-palk u t-televixin.

F'Baħar Wieħed 

Grech hu magħruf l-aktar għad-dramm popolari “F’Baħar Wieħed” li hu stess kiteb fl-1975 u kienet l-ewwel serje te­leviżiva bil-Malti mxandra fuq l-is­tazzjon nazzjonali. F’din is-serje huwa interp­re­ta l-parti ta’ Pinu l-Pastizzar, ir-raġel ta’ Ġoma, parti interpretata mill-attriċi daqs­tant ieħor magħrufa Ġemma Portelli. Oriġinarjament, id-dramm F'Baħar Wieħed kien inkiteb għal fuq ir-Rediffusion u meta kien ixxandar fuq it-televiżjoni kien ħalla lil kulħadd imwaħħal mal-iscreen bis-sitwazzjonijiet realistiċi li kienu ddominaw dak iż-żmien.

Teleserials 

Fid-disgħinijiet hu kien kiteb episodji mis-sensiliet televi­żi­vi magħrufin “Ipokriti”, “Sim­patiċi”, "Il-Familja Grech" u "Issa Naraw".

Teatru 

Grech kien strumentali ħafna fit-tisħiħ tax-xogħlijiet teatrali u televiżivi f'Malta. Bħala attur, hu nterpreta partijiet prinċipali fit-teatru b'xogħlijiet, fost oħrajn, ta' Chekov, Lope de Vega u Arthur Miller.  

Lino Grech idderieġa diversi drammi fit-Teatru De Porres, fl-Istitut Kattoliku u f'Politeatru. Ma naqsux numru ta' pubblikazzjonijiet mill-pinna tiegħu, fosthom, l-ewwel parti ta' F'Baħar Wieħed, Il-Ġuri Tagħkom u d-dramm L-Aħħar Logħba.

Ħaddiem tal-Posta 

Lino Grech kien jaħdem fil-fergħa tal-posta f’Tas-Sliema. F'kumment ma' ġurnal elettroniku, il-Professur Godfrey Pirotta jirrakkonta kif Lino Grech kien wieħed mill-imħuħ wara l-ewwel u l-itwal strajk tal-ħaddiema tal-posta. Dan hekk kif Lino Grech kien jimmilita favur id-drittijiet tal-ħaddiema.

“Kien marbut mal-ħolma tiegħu li jtejjeb il-kundizzjonijiet tal-kollegi tiegħu u bħala membru tas-sezzjoni tal-posta tal-GWU ħadem kemm felaħ biex jilħaq dan il-għan,” kiteb Pirotta. Fakkar kif fis-snin 60 Grech kien għen biex ikun organizzat l-ewwel u l-itwal strajk tal-ħaddiema tal-posta li wassal biex numru ta’ ħaddiema kisbu kundizzjonijiet aħjar. “Kienu mwissija li jekk jistrajkjaw, dawk li jorganizzaw l-istrajk setgħu jispiċċaw il-ħabs u jitilfu d-dritt tal-pensjoni,” qal il-Profs Pirotta.

Pirotta kompla jispjega kif dak l-istrajk kien kruċjali biex sezzjonijiet oħra tal-ħaddiema tal-gvern bdew jiksbu d-drittijiet tagħhom. Anke għax sa dakinhar id-dritt li ħaddiema jistrajkja kien għadu ma nħoloqx. “Mela Lino ma kienx biss kittieb, attur u direttur kbir, iżda pijunier tad-drittijiet trejdunjonistiċi f’Malta,” qal il-Professur Pirotta.

Mewt 

Mal-aħbar tal-mewt tiegħu kienu bosta n-nies, speċjalment dawk mid­ħla tat-teatru u t-televiżjoni, li esprimew is-sogħba tagħha għat-telfa tiegħu.I s-Segretarju Parlamentari għall-Kultura u Gvern Lokali Josè Herrera rrimarka li “id-drama f’pajjiżna tilfet pilast­ru” u qal li Grech kien persuna li wiċċu se jibqa’ sinoni­mu ma’ ħafna proġetti teatrali u awdjo-viżivi.

Il-Quddiesa tal-Funeral tiegħu saret nhar l-4 ta' Diċembru fil-Knisja tas-Sacro Cuor, Tas-Sliema.

Kittieba Maltin
Drammaturgi Maltin
Atturi Maltin
Mons. Victor Grech

Monsinjur Victor Grech (1929) kien Direttur tal-Caritas Malta.

Twieled Bormla. Huwa ggradwa mill-Università ta’ Malta u wara li kien ordnat saċerdot huwa serva ta’ Viċi-Rettur u Rettur fis-Seminarju. Fl-istess ħin huwa kien Direttur Nazzjonali għall-Vokazzjonijiet. Huwa ġie mogħti l-visitorship tal-British Council. Kien ukoll Lettur-Viżitatur fil-Fakultà tat-Teoloġija u Lettur ta’ suġġetti reliġjużi u soċjali fil-Mater Admirabilis Teachers’ Training College. Huwa għin biex titwaqqaf l-ewwel komunità ta’ saċerdoti Maltin fil-Brażil u kkollabora ma’ Monsinjur Delleport fit-twaqqif tal-European Seminary f’Maastricht.

Caritas 

Fl-1977, inħatar Delegat tal-Arċisqof għall-ħidma soċjali u karitattiva fil-Knisja. Ftit wara, sar Direttur tal-Caritas Malta u introduċa s-servizzi soċjali professjonali fl-istituzzjonijiet tal-Knisja. Huwa waqqaf ukoll l-Aġenzija Caritas u l-komunità ta’ voluntieri mħarrġa biex jappoġġjaw is-servizzi.

Grech kellu missjoni ċara li jiġġieled il-faqar u jippromwovi l-iżvilupp uman u l-ġustizzja soċjali, waqt li jassigura li d-drittijiet fundamentali u d-dinjita ta’ kull persuna jkunu rispettati u salvagwardjati. Bil-ħidma tiegħu, Mons Grech biddel il-mod kif is-soċjeta tirtatta kwistjonijiet relatati mad-droga, l-alkoħol, il-faqar u l-inġustizzja soċjali. B’ħidmietu, ta xiehda tat-tifsira vera tal-ispirtu ta' solidarjeta u l-ħidma volontarja, kemm fuq livell lokali u anki fl-Ewropa.

Fl-1984, Monsinjur Grech waqqaf il-Proġetti tal-Caritas għall-Prevenzjoni u r-Riabilitazzjoni mid-Droga u fl-1985 waqqaf l-ewwel Komunità Terapewtika għal dawk li jabbużaw mid-droga f’Malta, ta bidu għall-ewwel Xelter residenzjali għall-irġiel kif ukoll għan-nisa, u fetaħ Dar għar-riabilitazzjoni tal-Priġunieri bi problemi ta’ droga. Monsinjur Grech kien il-Fundatur u l-ewwel Ċermen tal-Fondazzjoni tal-Caritas għar-Riabilitazzjoni tad-Drogati.

Media 

Għal 50 Sena huwa ttrażmetta fuq ir-radju programmi ta’ natura soċjali, għaż-żgħażagħ u għal familja.

Onorofiċenzi 

Fl-1968, Monsinjur Grech ġie nominat bħala Kappillan tal-Papa Pawlu VI, u fl-1981 inħatar Prelat Onorarju tal-Papa Ġwanni Pawlu II. Fl-1990, huwa sar Kanonku tal-Kapitlu tal-Katidral.

Fl-1993, b’riżultat tax-xogħol siewi tiegħu fil-qasam soċjali u karitattiv, Monsinjur Grech ġie nnominat Membru tal-Ordni Nazzjonali tal-Meritu tar-Repubblika ta’ Malta. 

Fl-2012 ingħata l-Premju Ċittadin Ewropew, li għalih kien innominat mill-EwroParlamentari Maltin Louis Grech u Dr Simon Busuttil. 

Fl-2013 sar Uffiċjal tal-Ordni Nazzjonali tal-Meritu tar-Repubblika ta’ Malta b’rikonoxximent tal-kontribut eċċezzjonali li ta għall-ġid tal-poplu Malti, speċjalment matul il-ħafna snin li mexxa l-Caritas Malta b’dedikazzjoni u impenn mal-batut u l-imwarrab fis-soċjetà.

Knisja Kattolika Maltija
Twieldu fl-1929
John Cremona

John Joseph Cremona (twieled fis-6 ta' Jannar 1918 – miet fl-24 ta' Diċembru 2020) kien ġurista u poeta Malti.

Cremona serva bħala ġurista fl-oqsma nazzjonali u internazzjonali u kien hu li fassal il-Kostituzzjoni ta' Malta meta Malta kisbet l-Indipendenza mir-Renju Unit fl-1964. Kien Prim Imħallef u Viċi-President tal-Qorti Ewropea għad-Drittijiet tal-Bniedem, kif ukoll awtur ta' għadd ta' pubblikazzjonijiet ta' xejra kostituzzjonali, u anke kotba ta' poeżiji.

Letteratura 

Cremona kiteb poeżija bit-Taljan, l-Ingliż u l-Malti.

Cremona ħareġ seba' kotba tal-poeżija li huma: Eliotropi, Songbook of the South, Malta Malta (bl-Ingliż fl-1992), Mas-Sebħ Għasafar (bil-Malti fl-2004), Ekwinozju (bil-Malti fl-2006), Poesie-Poems-Poeżiji (fi tliet ilsna fl-2009) u Il-Kantiku tax-Xagħra (2012).

Cremona beda l-karriera poetika tiegħu qabel il-gwerra, l-ewwel f'Malta u mbagħad f'Ruma mnejn kiseb id-Dottorat fil-Letteratura. Hemm ukoll kien jippubblika l-poeżiji tiegħu bit-Taljan f'xi wħud mill-aħjar rivisti, rebaħ darbtejn premju fil-Mostra Nazionale di Poesia Contemporanea u ġie tradott bil-Franċiż minn Jeanne Tisseau f'La Revue Nationale ta' Brussell, li ddeskrivietu bħal wieħed mill-kapijiet tal-moviment letterarju żagħżugħ. Ta' min jgħid li l-poeżiji tiegħu bl-Ingliż dehru wkoll f'xi wħud mill-aħjar rivisti Ingliżi, Awstraljani u Amerikani kif ukoll kien ġie mistieden biex ikun il-poeta li jirrappreżenta lil Malta fl-Antoloġija prestiġjuża tal-English Association, Commonwealth Poems Today, fl-1967.

Cremona kien għal bosta snin Viċi-President tal-International Poetry Society tal-Ingilterra meta kellha bħala President tagħha lil Christopher Fry. Poeżija tiegħu kienet ġiet moqrija mill-Poet Laureate Ingliż Cecil Day-Lewis fl-1969, u xi snin wara, fl-1992, waħda mill-poeżiji tiegħu tal-Gwerra, li iktar tard kienet ġiet ukoll immużikata minn Charles Camilleri, kienet inqrat mir-Reġina Eliżabetta II waqt l-Inawgurazzjoni Uffiċjali tas-Siege Bell Memorial.

Kotba dwar il-kostituzzjoni

Ħajja privata 

Fl-1949, Cremona żżewweġ lil Beatrice Crispo-Barbaro (1927–2001) u kellhom tlett itfal.

Huwa miet fl-24 ta' Diċembru 2020 fl-età ta' 102.

Referenzi 

Ġudikatura Maltija
Twieldu fl-1918
Mietu fl-2020
Poeti Maltin
Kittieba Maltin bil-Malti
Kittieba Maltin bl-Ingliż
Kittieba Maltin bit-Taljan
Joe Debono Grech

Joe Debono Grech (17 ta' Settembru 1939) kien Ministru fil-Gvern Laburista tat-tmeninijiet u fis-sentejn ta' Alfred Sant. Kien Deputat Mexxej ghall-Affarijiet tal-Partit mill-1989 sal-1992, qabel George Abela. Fl-aħħar leġislatura tiegħu fil-Parlament Malti (2013-2017), huwa kien l-ixjeħ Membru Parlamentari u l-iktar wieħed li kien ilu jitla' fil-Parlament Malti sa mill-1971. 

Kien Direttur Maniġerjali tal-Medserv bejn l-1976 u l-1987. Okkupa diversi karigi fil-General Workers’ Union, fosthom Segretarju għal Għawdex. Qabel dahal fil-politika huwa kien ghalliem f’Saint Joseph Institute.

Politika 
Debono Grech beda l-karriera politika tiegħu fil-Partit Laburista fl-1958 bħala Segretarju, kif ukoll membru tal-Eżekuttiv Nazzjonali u aktar tard bħala President ta’ diversi sezzjonijiet tal-partit. Fl-1989 huwa kien elett bħala Deputat Mexxej għall-Affarijiet tal-Partit. Debono Grech kien Segretarju Propaganda tal-Partit Laburista mill-1970 sal-1987. 

Ġie elett ghall-ewwel darba fil-Parlament Malti fl-1976 u baqa’ dejjem jiġi elett kull elezzjoni, sa dik tal-2013, l-aħħar waħda li kkontesta.

Ministru 
Fl-1983 inħatar mill-Perit Dom Mintoff, Ministru tal-Korpi Parastatali u Investiment u aktar tard ġie fdat lilu l-portafoll tal-Agrikoltura u Sajd.  

Fl-1996 li huwa nħatar Ministru tat-Trasport u l-Portijiet fil-gvern immexxi minn Alfred Sant.

Fl-Oppożizzjoni 
Wara l-2003 huwa kien l-Kelliem Ewlieni u Shadow Minister għall-Ajruport Internazzjonali ta’ Malta u s-Sigurtà.  Fl-2008 sar Shadow Minister tad-Difiża u l-Portijiet u kien ir-rappreżentant tal-Partit Laburista fil-Kunsill tal-Ewropa u membru tas-Socialist Bureau. 

Huwa ngħata Ġieħ ir-Repubblika fl-2017.

Politiċi tal-Partit Laburista (Malta)
Politiċi Maltin
Joe Mizzi

Joe Mizzi jokupa l-kariga ta` Ministru tal-Energija u l-Immanigjar tal-Ilma u ilu f'din il-posizjoni minn Gunju tal-2017. Hu kien jokupa il-kariga ta` Minsistru tat-Trasport u Infrastruttura minn l-2013 sa nofs l-2017.

Politika 
Mizzi ilu jirrapreżenta lil Partit Laburista fil-Parlament Malti sa mill-1987. Għal ħafna snin huwa serva bħala whip tal-Grupp Parlamentari Laburista anki fiż-żmien diffiċli meta fl-1998 Dom Mintoff ma kienx qed jivvota man-naħa tal-Gvern Laburista. Serva ukoll fuq diversi kumitati parlamentari u f’diversi strutturi tal-Partit Laburista. Mill-1989 sal-2013, serva bħala Segretarju tal-Grupp Parlamentari u Membru tal-Amministrazzjoni tal-Partit Laburista.

Serva wkoll bhala Ministru bla Portafoll fil-Gvern Laburista ta' Alfred Sant bejn l-1996 u l-1998. F’diversi okkażjonijiet irrapreżenta lil pajjiż kif ukoll lil Partit Laburista f’diversi fora reġjonali kif ukoll internazzjonali. Ħadem fl-oqsma tal-protezzjoni tar-riżorsi u ambjent, l-enerġija, it-trasport u l-komunikazzjoni, il-qasam marittimu, il-protezzjoni ċivili u l-esplorazzjoni għaż-żejt.

Wara l-Elezzjoni Ġenerali 2013 huwa nħatar Ministru tat-Trasport u Infrastruttura.

Ħajja Personali 
Mizzi għandu għal qalbu il-wirt storiku filwaqt li kien u għadu attiv f’diversi għaqdiet u soċjetajiet kulturali u mużikali.

Nies ħajjin
Politiċi Maltin
Politiċi tal-Partit Laburista (Malta)
Charles Mangion

Charles Mangion huwa Deputat Parlamentari tal-Partit Laburista. Huwa serva ta' Ċermen tal-Enemalta bejn l-2013 u l-2014. Kien Deputat Mexxej tal-Partit Laburista bejn l-2003 u l-2008.

In-Nutar Mangion twieled fl-14 ta’ Novembru 1952. Hu mizzewweg lil Carmen, xebba Schembri, u ghandu tlett’itfal – Malcolm, Marie Claire u Gabriella. Joqghod Hal Luqa. In-Nutar Mangion studja fl-Universitá ta’ Malta fejn iggradwa b’ BA Honours fl-1974 u kiseb dottorat fil-ligi fl-1982. Hu jipprattika bhala Nutar f’ufficcju legali flimkien ma’ ibnu Dr Malcolm Mangion.

Politika 

In-Nutar Mangion dahal fil-politika minn kmien meta fl-1975 issieħeb mal-fergħa taz-zghazagh tal-Partit Laburista. Kien elett fil-Parlament ghall-ewwel darba fl-1987 u baqa’ jkun elett f’kull elezzjoni generali minn dak iz-zmien. Okkupa karigi b’mod regolari fl-amministrazzjoni tal-Partit Laburista u kien Deputat Segretarju Internazzjonali bejn l-1981 u l-1991. Wara l-elezzjoni tal-1992 li ntrebhet mill-Partit Nazzjonalista, in-Nutar Mangion inhatar Deputat Speaker b’vot unanimu tal-Parlament. Bejn l-1992 u l-1994 kien Shadow Minister ghall-Industrija, waqt li bejn l-1994 u l-1996 kien Shadow Minister fuq l-Affarijiet Interni u l-Gvern Lokali. 

Fl-1996 in-Nutar Mangion inhatar Ministru tal-Gustizzja u l-Gvern Lokali fil-gvern gdid Laburista. Fl-2003 n-Nutar Mangion inhatar Deputat Mexxej tal-Partit Laburista ghall-Affarijiet Parlamentari u serva wkoll bhala Shadow Minister tal-Finanzi. Fl-2008 nhatar Kap tal-Oppozizzjoni sakemm Joseph Muscat intghazel bhala Mexxej tal-Partit Laburista. Fl-2010 n-Nutar Mangion inħatar mill-Mexxej Laburista Dr Joseph Muscat bhala Shadow Minister għall-Ekonomija u s-Servizzi Finanzjarji u l-Penzjonijiet. In-Nutar baqa’ jservi wkoll bħala chairperson tal-Kumitat tal-Kontijiet Pubbliċi. Huwa reġa' daħal fil-Parlament b'elezzjoni każwali fil-15 t'April 2014, wara li żvojta s-siġġu ta' Marie Louise Coleiro Preca li nħatret President tar-Repubblika.

Politiċi tal-Partit Laburista (Malta)
Politiċi Maltin
Deputati Mexxejja tal-Partit Laburista (Malta)
Twieldu fl-1952
Nies ħajjin
Konrad Mizzi

Dr. Konrad Mizzi (Raħal Ġdid, 4 ta' Novembru 1977) huwa l-Ministru tat-Turiżmu ta' Malta. Huwa kien il-Ministru tal-Enerġija u l-Konservazzjoni tal-Ilma bejn 2013 u 2014, il-Ministru tal-Enerġija u tas-Saħħa bejn 2014 u 2016.

Studji 
Iggradwa b’distinzjoni mill-Università ta’ Nottingham fil-Masters u d-Dottorat fl-iStrategic Management. Huwa kien kiseb ukoll il-Baċellerat fix-Xjenza mill-Università ta’ Malta u għandu Diploma fil-Finanzi. Mizzi kien ingħata Chevening Scholarship.

Proġetti 

Qabel ma daħal fil-politika, Mizzi mexxa proġetti ewlenin kemm f’Malta kif ukoll fl-Ingilterra, fl-oqsma tal-enerġija, infrastruttura, telekomunikazzjoni u promozzjoni tal-industrija. Huwa kien partner u kap tas-sezzjoni tal-enerġija u infrastruttura għar-reġjun tal-Ewropa, Lvant Nofsani u l-Afrika (EMEA) tal-kumpanija Pcubed. 

Qabel dan Mizzi kellu karigi għoljin fi ħdan Deloitte and Touche u kien Direttur tal-Programmi tal-British Telecom (Moorhouse) fir-Renju Unit. Fl-Ingilterra mexxa diversi proġetti fis-settur tal-enerġija. Ħadem ukoll ma’ kapijiet ta’ gvernijiet reġjonali biex titjieb il-qagħda f’inħawi li għadhom qed jiżviluppaw.

F’Malta, Mizzi kien minn ta’ quddiem fit-tim li waqqaf il-Malta Enterprise. Kien ingħaqad mal-Uffiċċju tal-Prim Ministru fi żmien Gvern Nazzjonalista bħala konsulent dwar management fejn mexxa diversi proġetti, fosthom dak ta’ public-private partnership biex titjieb id-dehra madwar it-toroq u r-roundabouts madwar Malta. Kien ukoll Chief Information Officer tal-Enemalta.

Politika 

Fl-2013 ħareġ għall-elezzjoni f'isem il-Partit Laburista wara li ġie avviċinat mill-Mexxej tal-Partit Joseph Muscat. Huwa tela' fil-Parlament u nħatar Ministru tal-Enerġija u l-Konservazzjoni tal-Ilma. Wara r-reshuffle li saret f'April 2014, żdiedlu ukoll id-dikasteru tas-Saħħa wara r-riżenja ta' Godfrey Farrugia.

Fi Frar 2016, huwa nħatar Deputat Mexxej għall-Affarijiet tal-Partit Laburista, wara li Toni Abela ġie nnominat mill-Prim Ministru għal membru tal-Qorti Ewropea tal-Awdituri.

Fit-28 ta' April 2016, wara li ismu deher fl-hekk imsejħa "Panama Papers", il-Ministru Konrad Mizzi tneħħewlu l-qasam tal-enerġija u s-saħħa u sar Ministru bla portafoll li jaqa' direttament taħt il-Prim Ministru. Il-Prim Ministru nnifsu, Joseph Muscat, ħa r-responsabbiltà tas-settur tal-enerġija. Xogħol Konrad Mizzi sar dak li jieħu ħsieb proġetti partikolari li jkunu assenjati direttament mill-Prim Ministru, partikolarment fil-qasam tal-enerġija.

Fl-istess jum tħabbar li Mizzi kien se jirriżenja minn Deputat Mexxej tal-Partit Laburista u għalhekk reġa' nbeda l-proċess tal-għażla.

Ħajja Personali 

Mizzi huwa miżżewweġ lil Sai, ta' nazzjonalità Ċiniża, u għandu żewġt itfal.

Mizzi u dixxendenti tieghu ma jistax izur l-istati uniti mil 21 ta Dicembru 2021 IL quddiem

Nies ħajjin
Twieldu fl-1977
Politiċi Maltin
Politiċi tal-Partit Laburista (Malta)
Deputati Mexxejja tal-Partit Laburista (Malta)
Opossum sorċid twil tal-Andi

Paucituberculata

L-Opossum sorċid tal-Andi jew opossum sorċid tal-kondor magħruf xjentifikament bħala Caenolestes condorensis huwa mammiferu marsupjal żgħir tal-Amerika ta' isfel. Dan l-opossum sorċid notturn u solitarju huwa laħħar speċi li ġiet skoperta u xjentifikament deskritta fost is-6 speċi eżistenti.

Deskrizzjoni

Din l-ispeċi hija simili ħafna tal-ispeċi l-oħrajn li qegħdin miġburin fl-istess ġeneru {Caenolestes} għalkemm ta' daqs kemmxejn akbar. 

It-tul totali huwa ta' 260 millimetru (ir-ras u l-ġisem 130 millimetru u d-denb ta' 130 millimetru ieħor), filwaqt il-piż totali huwa ta' madwar 48 gramma.

In-nisa ta' dan il-marsupjal ma għandhomx marsupju.

Dieta

L-Opossum sorċid tal-Andi huwa marsupjal karnivoru u għandu dieta bbażata fuq varjetà ta' insetti u annimali vertebrati u invertebrati żgħar.

Distribuzzjoni

L-Opossum sorċid tal-Andi għandu firxa limitata ħafna u jinsab biss fuq il-fruntiera bejn l-Ekwador u l-Peru f' lokalità waħda biss, f' Achupallas (03°27’S, 78°21’W), Cordillera del Cóndor.

Klassifikazzjoni

Ordni Paucituberculata
Familja Caenolestidae
Ġeneru Caenolestes
Opossum sorċid tal-Andi jew Opossum sorċid tal-kondor, Caenolestes condorensis

Konservazzjoni

L-istat ta' konservazzjoni ta' din l-ispeċi għadu m'huwiex ikklassifikat fil-lista l-ħamra tal-Unjoni Internazzjonali għal-Konservazzjoni tan-Natura (IUCN red list).

Referenzi

Albuja, L. and B. D. Patterson. 1996. A new species of northern shrew-opossum (Paucituberculata: Caenolestidae) from the Cordillera del Condór, Ecuador. Journal of Mammalogy 77:41-53.
Mammal Species of the World
Gardner, Alfred (November 16, 2005). Wilson, D. E., and Reeder, D. M. (eds) Mammal Species of the World, 3rd edition, Johns Hopkins University Press, 19. ISBN 0-801-88221-4.

es:Caenolestes#Caenolestes condorensis
Opossum bugeddum tal-Andi

Paucituberculata

L-Opossum bugeddum tal-Andi jew Opossum bugeddum tal-kondor magħruf xjentifikament bħala Caenolestes condorensis huwa mammiferu marsupjal żgħir tal-Amerika ta' isfel. Dan l-opossum bugeddum notturn u solitarju huwa laħħar speċi li ġiet skoperta u xjentifikament deskritta fost is-6 speċi eżistenti.

Deskrizzjoni

Din l-ispeċi hija simili ħafna tal-ispeċi l-oħrajn li qegħdin miġburin fl-istess ġeneru {Caenolestes} għalkemm ta' daqs kemmxejn akbar. 

It-tul totali huwa ta' 260 millimetru (ir-ras u l-ġisem 130 millimetru u d-denb ta' 130 millimetru ieħor), filwaqt il-piż totali huwa ta' madwar 48 gramma.

In-nisa ta' dan il-marsupjal ma għandhomx marsupju.

Dieta

L-Opossum bugeddum tal-Andi huwa marsupjal karnivoru u għandu dieta bbażata fuq varjetà ta' insetti u annimali vertebrati u invertebrati żgħar.

Distribuzzjoni

L-Opossum bugeddum tal-Andi għandu firxa limitata ħafna u jinsab biss fuq il-fruntiera bejn l-Ekwador u l-Peru f' lokalità waħda biss, f' Achupallas (03°27’S, 78°21’W), Cordillera del Cóndor.

Klassifikazzjoni

Ordni Paucituberculata
Familja Caenolestidae
Ġeneru Caenolestes
Opossum bugeddum tal-Andi jew Opossum bugeddum tal-kondor, Caenolestes condorensis

Konservazzjoni

L-istat ta' konservazzjoni ta' din l-ispeċi għadu m'huwiex ikklassifikat fil-lista l-ħamra tal-Unjoni Internazzjonali għal-Konservazzjoni tan-Natura (IUCN red list).

Referenzi

Albuja, L. and B. D. Patterson. 1996. A new species of northern shrew-opossum (Paucituberculata: Caenolestidae) from the Cordillera del Condór, Ecuador. Journal of Mammalogy 77:41-53.
Mammal Species of the World
Gardner, Alfred (November 16, 2005). Wilson, D. E., and Reeder, D. M. (eds) Mammal Species of the World, 3rd edition, Johns Hopkins University Press, 19. ISBN 0-801-88221-4.

es:Caenolestes#Caenolestes condorensis